**Campbell-verkosto** (engl. *Campbell Collaboration*) on vuonna 1999 perustettu, voittoa tavoittelematon järjestö, joka tuottaa koulutukseen, rikollisuuteen, sosiaalipolitiikkaan ja kansainväliseen kehitykseen liittyviä katsauksia, jotka sisältävät kaiken saatavilla olevan tutkimustiedon tarkasti rajatusta aiheesta. Sen kirjallisuuskatsauksissa ensisijaisena ja luotettavimpana tutkimusmenetelmänä pidetään satunnaistettua vertailukoetta. Verkosto lisää kirjastoonsa katsauksia neljä kertaa vuodessa ja julkaisee ne Campbell Library -lehdessä. Campbell-verkosto on Cochrane-verkoston sisarorganisaatio, ja sen pohjoismainen jaos on Tanskan sosiaalisen tutkimuksen laitoksen Nordic Campbell SFI. Järjestö on nimetty yhdysvaltalaisen psykologin ja yhteiskuntatieteilijän Donald T. Campbellin mukaan. Joistakin katsauksista on myös saatavilla käyttäjien kirjoittamia tiivistelmiä, jotka pyritään kirjoittamaan helposti ymmärrettävästi. Kirjallisuuskatsauksissa arvioidaan, esimerkiksi sosiaalityön työpanosten ja interventioiden vaikuttavuutta arvioimalla näyttöön perustuvia (evidence-based) empiirisiä tutkimuksia.

Esimerkkejä katsauksista
------------------------

Campbell-verkoston ladatuin katsaus koskee koululuokanhallintamenetelmiä
. Katsaus kognitiivisen terapian vaikutuksia rikoksista tuomituille on ladatuin rikollisuuteen liittyvistä katsauksista. Molemmat edellä mainituista katsauksista löysivät näyttöä toimivista interventioista. Luetuin katsaus, joka käsittelee interventiota, jonka vaikutukset ovat näytön perusteella haitallisia, on katsaus Scared Straight -hankkeista, jossa käytösongelmaiset oppilaat tapaavat vankeja. Tarkoituksensa vastaisesti kokeilut Scared Straight hankkeista osoittivat että kokeiluryhmään arvottujen oppilaiden todennäköisyys syyllistyä rikoksiin myöhemmässä iässä kasvoi.

Lähteet
-------

1. ↑  What is the Campbell Collaboration and how is it helping to identify "what works"? *Evaluation Exchange 11.vsk, Nro. 2*.  Kesä 2005. Harvard Family Research Project.  Arkistoitu 29.10.2015. Viitattu 7.10.2015. (englanniksi)
2. ↑  *Place Randomized Trials: Experimental Tests of Public Policy (The ANNALS of the American Academy of Political and Social Science Series)*. SAGE publications, 2005. ISBN 978-141-292-581-5.
3. ↑  The Campbell Collaboration *About Us*. Cochrane Community.  Arkistoitu 22.12.2015. Viitattu 7.10.2015. (englanniksi)
4. ↑  About SFI Campbell SFI.  Arkistoitu 27.11.2015. Viitattu 7.10.2015. (englanniksi)
5. ↑  Background Campbell Collaboration.  Arkistoitu 23.10.2015. Viitattu 7.10.2015. (englanniksi)
6. 1 2  Frequently downloaded Campbell Collaboration.  Arkistoitu 2.11.2015. Viitattu 7.10.2015. (englanniksi)
7. ↑  Oliver, Regina; Reschly, Daniel & Wehby, Joseph: The Effects of Teachers’ Classroom Management Practices on Disruptive, or Aggressive Student Behavior: A Systematic Review *Social Welfare, Education (7. vsk, Nro. 4)*.  24.6.2011. Campbell Collaboration.  Arkistoitu 22.12.2015. Viitattu 7.10.2015. (englanniksi)
8. ↑  Lipsey, Mark; Landenberger, Nana A. & Jo Wilson, Sandra: Effects of Cognitive-Behavioral Programs for Criminal Offenders: A Systematic Review *Crime and Justice (3. vsk, Nro. 6)*.  13.8.2007. Campbell Collaboration.  Arkistoitu 22.12.2015. Viitattu 7.10.2015. (englanniksi)
9. ↑  Petrosino, Anthony; Buehler, John & Turpin-Petrosino, Carolyn: Scared Straight and Other Juvenile Awareness Programs for Preventing Juvenile Delinquency: A Systematic Review *Crime and Justice*.  2.5.2013. Campbell Collaboration.  Arkistoitu 22.12.2015. Viitattu 7.10.2015. (englanniksi)